নেপালে নিহতদের ‘শহিদ’ তকমা, ১০ লক্ষ ক্ষতিপূরণ ঘোষণা কারকির

ওয়েবডেস্ক- সরকার বিরোধী বিক্ষোভে বিপর্যস্ত নেপাল (Nepal)। জেন জি’র (Gen-Z)) প্রতিবাদ বিক্ষোভে এখনও পর্যন্ত কমপক্ষে ৭২ জনের প্রাণহানি হয়েছে। পতন হয়েছে ওলি সরকারের। নেপালের দায়িত্বে এখন অন্তর্বর্তী সরকার সুশীলা কার্কি (Interim Prime Minister Sushila Karki)। নিহতদের পরিবারকে ১০ লক্ষ টাকা আর্থিক ক্ষতিপূরণের ঘোষণা করেছেন নেপালের অন্তর্বর্তী প্রধানমন্ত্রী সুশীলা কারকি। নেপালে ক্ষমতায় আসার প্রথম দিনে সদ্য অন্তর্বর্তী প্রধানমন্ত্রীর পদে বসেই এই ঘোষণা করলেন কারকি।

গত ৮ সেপ্টেম্বর থেকে বিক্ষোভের আঁচে গর্জে ওঠে নেপাল। সরকারি দুর্নীতি ও হঠাৎ করে সোশ্যাল মিডিয়ার একাধিক প্ল্যাটফর্ম বন্ধ করে দেওয়ার পর থেকেই উত্তাল হয়ে ওঠে নেপাল। সংসদ ভবনে হামলা, নেতা-মন্ত্রীদের মারধর, সুপ্রিম কোর্টে ভাঙচুর, মিডিয়া হাউসে হামলা কিছুই বাদ যায়নি। মন্ত্রী থেকে শুরু করে প্রধানমন্ত্রীদের বাড়িতে আগুন ধরিয়ে দেওয়া হয়। এক অগ্নিগর্ভ পরিস্থিতি তৈরি হয় । প্রধানমন্ত্রীর পদ থেকে ইস্তফা দেন কেপি শর্মা ওলি। এই অবস্থায় নেপালের হাল ধরেছেন সুশীলা কারকি।

অন্তর্বর্তী প্রধানমন্ত্রী কারকি জাতির উদ্দেশে ভাষণ দিতে গিয়ে বলেন, যারা দেশের জন্য প্রাণ দিয়েছেন তাঁরা শহিদের (martyrs) তকমা পাবেন। মুখ্য সচিব একনারায়ণ আরিয়ালের (Chief Secretary Eknarayan Aryal) সুপারিশের পর এই ঘোষণাটি এসেছে, যিনি ক্ষতিপূরণ নিশ্চিত করেছেন এবং হতাহতদের একটি জাতীয় ট্র্যাজেডির অংশ হিসেবে স্বীকৃতি দিয়েছেন।

আরও পড়ুন- ভারতকে নিয়ে ফের একবার সুর নরম ট্রাম্পের!

প্রধানমন্ত্রীর কাছে উপস্থাপিত সরকারি প্রতিবেদন অনুসারে, মোট মৃতের সংখ্যা ৭২ জনে পৌঁছেছে, যার মধ্যে রয়েছে ৫৯ প্রতিবাদী। ১০ জন পালিয়ে যাওয়া বন্দী। তিন জন পুলিশ অফিসার। এই পরিসংখ্যানে রবিবার সকালে কাঠমান্ডুর বৌদ্ধের ভট্টভাতেনি সুপারমার্কেট থেকে উদ্ধার হওয়া ছয়টি পোড়া মৃতদেহ অন্তর্ভুক্ত রয়েছে, যার মধ্যে চারজন পুরুষ এবং দুইজন মহিলা রয়েছে।

মুখ্য সচিব আরিয়ালের দেওয়া তথ্য অনুসারে ১৯১ জন হাসপাতালে চিকিৎসাধীন, এদের মধ্যে যার মধ্যে ১৩৪ জন আহত বিক্ষোভকারী এবং ৫৭ জন আহত পুলিশ কর্মী। ইতিমধ্যেই চিকিৎসার পর হাজার জনকে হাসপাতাল থেকে ছেড়ে দেওয়া হয়েছে। সরকার বিক্ষোভের সঙ্গে জড়িত সকল আহতদের বিনামূল্যে চিকিৎসা পরিষেবা প্রদানের কথা নিশ্চিত করেছে। প্রধানমন্ত্রী গত ৯ সেপ্টেম্বর কাঠমাণ্ডুর বিভিন্ন জায়গায় অগ্নিসংযোগ, তাণ্ডবের ঘটনায় তদন্তের নির্দেশ দিয়েছেন।

দেখুন আরও খবর-